# Being for the Benefit of Mr. Kite!

### A Wikipédiából, a szabad lexikonból.

| Zeneportál

The Beatles Being for the Benefit of Mr. Kite!
Album | Sgt. Pepper's Lonely Hearts Club Band
Megjelent | 1967. június 1. (UK) 1967. június 2. (US)
Felvételek | Abbey Road Studios, 2. stúdió 1967. február 17. Abbey Road Studios, 3. stúdió 1967. február 20. Abbey Road Studios, 2. stúdió
1967. március 28., 29., 31.
Stílus | Pszichedelikus rock
Hossz | 2:37
Kiadó | Parlophone (UK) PMC 7027 (mono) PCS 7027 (sztereó) CDP 7 46442 2 (új kiadás) Capitol Records (US)
MAS-2653 (mono)
SMAS-2653 (sztereó)
Szerző | John Lennon, Paul McCartney
Producer | George Martin
Az album dalai
She's Leaving Home (6) | Being for the Benefit of Mr. Kite! (7) | Within You Without You (8)

A The Beatles Being for the Benefit of Mr. Kite! című dala a zenekar 1967-es, Sgt. Pepper's Lonely Hearts Club Band című albumán jelent meg. Bár Lennon-McCartney szerzeményként van feltüntetve, tulajdonképpen John dala.

Lennon az ihletet egy vándorcirkusz 1843-as plakátjából merítette, amit a Strawberry Fields Forever promóciós filmjének forgatása idején vett egy régiségkereskedőtől. A dal felvételei 1967. február 17-én, 20-án, március 28-án, 29-én és 31-én zajlottak. Zeneileg ez az album egyik legösszetettebb dala.

A plakát szövege felkeltette Lennon cinizmussal vegyes érdeklődését; amikor újabb dalt vártak tőle, a képet házi stúdiója falára akasztotta és elkezdte énekelni a szöveget. A szöveg kidolgozása után a dalt megmutatta George Martinnak, akitől „vurstliszerű” produkciót kért, de olyat, „hogy a fűrészpor szagát is érezni lehessen”. A dal középrészében harmónium, szájharmonika, egy gőzorgona és egy calliope hangja hallható. A sikertelen próbák után Martin szószerint összevágta a szalagot, majd találomra összeillesztette a darabokat.

Bár Lennon sekélyesnek ítélte a dalt, 1980-ban ezt mondta róla: „egyszerű, mint egy festmény, egy sima vízfestmény”.

Az album három dala közül ez volt az egyik, amit a BBC betiltott a rádióban, ugyanis a „Henry the Horse” kifejezés két szót is tartalmazott, melyekkel a heroinra szoktak utalni.

## [szerkesztés] Közreműködők

- John Lennon – ének, Hammond orgona
- Paul McCartney – basszusgitár, gitár
- George Harrison – szájharmonika
- Ringo Starr – dob, ütőhangszerek, csörgődob, szájharmonika
- George Martin – harmónium, Lowry orgona, harangjáték, szalagos effektek
- Mal Evans – szájharmonika
- Neil Aspinall – szájharmonika

### [szerkesztés] Produkció

- Geoff Emerick – hangmérnök
- Richard Lush – asszisztens
- George Martin – producer

## [szerkesztés] Forrás

- Ian MacDonald: A fejek forradalma – a Beatles dalai és a hatvanas évek ISBN 963 530 478 1

A lap eredeti címe "http://hu.wikipedia.org../../../b/e/i/Being_for_the_Benefit_of_Mr._Kite%21_715f.html"

Kategória: The Beatles-dalok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- 日本語
- Español